Veglegir styrkir til ferðaþjónustu vegna mótvægisaðgerða Nú hefur verið gengið frá styrkveitingum til ferðaþjónustuverkefna vegna mótvægisaðgerða ríkisstjórnarinnar sem kynntar voru fyrr í vetur . Alls fengu ellefu aðilar á Vesturlandi styrki að upphæð 21,7 milljónir króna samtals . Annar af tveimur hæstu styrkjunum sem úthlutað voru kom í hlut verkefnisins Sögugarður í Grundarfirði , eða 6 milljónir króna en næsthæsti styrkurinn á Vesturlandi kom í hlut Akraneskaupstaðar vegna verkefnisins Viskubrunnur . Alls bárust 303 umsóknir um styrki til ferðaþjónustverkefna af landinu öllu að upphæð 1,8 milljarðar kr . Langflestar umsóknirnar bárust frá Vestfjörðum , eða 87 fyrir tæpan hálfan milljarð . Norðurland vestra kom þar á eftir með 41 umsókn til ferðaþjónustuverkefna . Hlutfallslega miðað við stærð landssvæða er Vesturland fyrir neðan miðju á þessum lista um fjölda umsókna og upphæða , en 36 umsóknir bárust til ferðaþjónustuverkefna og nær samkvæmt því tæplega þriðji hver umsækjandi árangri . Verkefni á Vesturlandi sem fengu styrki eru : Akraneskaupstaður , vegna verkefnisins Viskubrunnur , Fróðleiksstöð fyrir gesti og ferðamenn . 3 milljónir kr . Byggðasafn Snæfellinga og Hnappdæla í Stykkishólmi . Móttaka ferðamanna . 1 milljón kr . Efling Stykkishólms . Samstarf ferðaþjónustuaðila . 1 milljón kr . Sæferðir , Stykkishólmi vegna Breiðafjarðarsiglingar . 2 milljónir kr . Sæferðir , Stykkishólmi vegna hvalaskoðunar frá Ólafsvík . 1,7 milljón kr . Margrét Björk Björnsdóttir , Snæfellsbæ . Náttúrulegt baðlón með heitu ölkelduvatni . 1 milljón kr . Árni G Aðalsteinsson , Snæfellsbæ . Fiskar og ferðamenn . 1 milljón kr . Gaviota ehf . Snæfellsbæ . Menningartengd ferðaþjónusta . 1 milljón kr . Eyrbyggja , Grundarfirði . Sögugarður á Grundarkampi . 6 milljónir kr . Grundarfjarðarhöfn , Grundarfirði . Móttaka skemmtiferðaskipa . 2 milljónir kr . Kamski ehf , Grundarfirði . Skemmtisigling og sjóstöng . 2 milljónir kr .